**ΟΔΗΓΙΕΣ Ο.1**

Έκδοση: 1η

**ΕΙΔΗ ΥΠΟΕΡΓΩΝ και ΗΜΕΡΟΜΗΝΙΑ ΕΝΑΡΞΗΣ στα ΤΔΠ/ΤΔΥ**

Στον πίνακα που ακολουθεί περιλαμβάνονται οδηγίες/ κατευθύνσεις προς τους Δικαιούχους και τις Διαχειριστικές Αρχές για:

* την ορθή επιλογή του «είδους υποέργου», με βάση την περιγραφή του φυσικού αντικειμένου και την μέθοδο υλοποίησής του. Η επιλογή αυτή γίνεται κατά τη συμπλήρωση των πεδίων ΣΤ.4 του Τεχνικού Δελτίου Πράξης (ΤΔΠ) και Α.7 και Α.9 του Τεχνικού Δελτίου Υποέργου (ΤΔΥ),
* την ημερομηνία έναρξης ανά είδος υποέργου, ώστε να καταγραφεί στο πεδίο ΣΤ.16 του ΤΔΠ ως εκτιμώμενη, καθώς και στο πεδίο Α.15 του ΤΔΥ (ως πραγματική), όταν αυτό υποβληθεί.

Η ταξινόμηση αυτή διευκολύνει τη σωστή οργάνωση-υποδιαίρεση μίας πράξης σε υποέργα και ταυτόχρονα αποτελεί διαχειριστικό εργαλείο για τη παρακολούθηση της πράξης καθόλη τη διάρκεια υλοποίησής της.

| **ΚΩΔ** | | **ΕΙΔΟΣ ΥΠΟΕΡΓΟΥ** | **ΠΕΡΙΓΡΑΦΗ ΕΙΔΟΥΣ ΥΠΟΕΡΓΟΥ** | **ΤΟ ΥΠΟΕΡΓΟ/ΤΔΥ ΔΥΝΑΤΑΙ ΝΑ ΑΝΤΙΣΤΟΙΧΕΙ ΣΕ ή ΝΑ ΠΕΡΙΛΑΜΒΑΝΕΙ**  *(πεδίο Α.9 του ΤΔΥ)* | **ΕΝΑΡΞΗ ΥΠΟΕΡΓΟΥ** |
| --- | --- | --- | --- | --- | --- |
| *[πεδίο ΣΤ.4 ΤΔΠ (επιλέγεται από λίστα τιμών στο ΟΠΣ) και Α.7 του ΤΔΥ]* | | | | *(πεδία ΣΤ.16 του ΤΔΠ και Α.15 του ΤΔΥ)* |
| 5001 | ΜΕΛΕΤΕΣ ΚΑΙ ΥΠΗΡΕΣΙΕΣ ΤΕΧΝΙΚΩΝ ΕΡΓΩΝ | | Υποέργα που υλοποιούνται αποκλειστικά μέσω της σύναψης δημόσιων συμβάσεων με αναδόχους-μελετητές και το φυσικό τους αντικείμενο αφορά την εκπόνηση μελετών και την παροχή τεχνικών και λοιπών συναφών επιστημονικών υπηρεσιών, οι οποίες συνδέονται με την εκτέλεση τεχνικού έργου, σύμφωνα με την περ. 7(α) της παρ. 1 του αρ. 2 του ν.4412/2016 και τους κωδικούς CPV του Προσαρτήματος Γ του Παραρτήματος Ι Ν. 4412/2016.  Ενδεικτικά, το φυσικό αντικείμενο περιλαμβάνει:   * μελέτη/ μελέτες για την κατασκευή τεχνικού έργου (αρχιτεκτονική, στατική, τοπογραφική, γεωτεχνική, ηλεκτρομηχανολογική, χημικοτεχνική, περιβαλλοντική, κλπ), * μελέτη για χωρικό σχεδιασμό (χωροταξική και ρυθμιστική μελέτη, πολεοδομική και ρυμοτομική μελέτη, τοπικό πολεοδομικό σχέδιο δήμων, κλπ) * σχέδια δράσης και σχέδια διαχείρισης που σχετίζονται με τεχνικά έργα σε τοπικό ή εθνικό επίπεδο, δηλ. τα παραδοτέα του υποέργου περιλαμβάνουν μελέτες ή υπηρεσίες για τεχνικά έργα, * υπηρεσίες τεχνικού συμβούλου για την ωρίμανση και τη δημοπράτηση ενός τεχνικού έργου, * υπηρεσίες τεχνικού συμβούλου για τη διαχείριση και επίβλεψη τεχνικού έργου ή μελέτης τεχνικού έργου, κλπ   Επισημαίνεται ότι μελέτες ή τεχνικές και λοιπές συναφείς επιστημονικές υπηρεσίες που παρέχονται από αναδόχους-συμβούλους και δεν περιλαμβάνουν την εκπόνηση μελέτης για τεχνικό έργο ή υπηρεσία του Προσαρτήματος Γ του Παραρτήματος Ι του ν. 4412/2016 εντάσσονται στο είδος υποέργου 5004. | Το υποέργο/ΤΔΥ αντιστοιχεί σε:   * μία πλήρη δημόσια σύμβαση (δηλ. σε μία και μοναδική σύμβαση, ανεξαρτήτως π/υ), ή σε * μέρος/τμήμα μίας δημόσιας σύμβασης ανεξαρτήτως π/υ (όπως στην περίπτωση τμηματοποιημένης – phased πράξης)   Σε ορισμένες περιπτώσεις που αφορούν προμήθειες ή υπηρεσίες: υπό προϋποθέσεις ένα υποέργο μπορεί να περιλαμβάνει περισσότερες από μία δημόσιες συμβάσεις, ως *ομάδα/σύνολο*. Οι περιπτώσεις αυτές είναι:   * ενέργειες Τεχνικής Βοήθειας (ΤΒ) με ομοειδές φυσικό αντικείμενο που αφορούν προμήθειες εξοπλισμού ή υπηρεσίες, εφόσον καθεμία από τις συμβάσεις έχει π/υ ≤ 60.000 € (χωρίς ΦΠΑ). Εάν μία από αυτές τις συμβάσεις έχει π/υ > 60.000 € (χωρίς ΦΠΑ), δημιουργείται διακριτό υποέργο στο πλαίσιο της ίδιας πράξης * περιπτώσεις συμβάσεων, οι οποίες προκύπτουν μετά από υποδιαίρεση σε τμήματα (lots) σύμφωνα με το ν. 4412/2016, για το σύνολο των οποίων γίνεται ένας και μόνο διαγωνισμός. Εάν μία από αυτές τις συμβάσεις έχει π/υ > 60.000 € (χωρίς ΦΠΑ), δημιουργείται διακριτό υποέργο στο πλαίσιο της ίδιας πράξης | Η ημερομηνία έναρξης του Υποέργου είναι η ημερομηνία υπογραφής της δημόσιας σύμβασης.  Στην περίπτωση δημόσιας σύμβασης για τμηματοποιημένη πράξη (phased), είναι η ημερομηνία μετά από την οποία οι δαπάνες της σύμβασης βαρύνουν το ΕΣΠΑ 2021-2027 (δηλ. μετά την 1/1/2021).  Σε περίπτωση χορήγησης προκαταβολής, η οποία καλύπτεται από την εγγύηση καλής εκτέλεσης ή μέρος αυτής και άρα είναι επιλέξιμη, η ημερομηνία έναρξης μπορεί να είναι η ημερομηνία έκδοσης της εγγύησης καλής εκτέλεσης (με την προϋπόθεση ότι η δημόσια σύμβαση έχει υπογραφεί).  Σε περίπτωση που το Υποέργο αντιστοιχεί σε περισσότερες από μία δημόσιες συμβάσεις ή σε ομάδα δημόσιων συμβάσεων, ημερομηνία έναρξης του Υποέργου είναι η ημερομηνία υπογραφής της 1ης (από αυτές) δημόσιας σύμβασης. |
| 5002 | ΤΕΧΝΙΚΟ ΕΡΓΟ/ ΕΡΓΟΛΑΒΙΑ | | Κάθε υποέργο που το φυσικό του αντικείμενο αφορά σε τεχνικό έργο (ήτοι το αποτέλεσμα ενός συνόλου δομικών εργασιών ή εργασιών μηχανικού, που επιτελεί οικονομική ή τεχνική λειτουργία) και υλοποιείται αποκλειστικά μέσω της σύναψης δημόσιας σύμβασης με ανάδοχο. |
| 5003 | ΠΡΟΜΗΘΕΙΕΣ | | Κάθε υποέργο που το φυσικό του αντικείμενο αφορά σε προμήθεια, εγκατάσταση ή αντικατάσταση εξοπλισμού και υλοποιείται αποκλειστικά μέσω της σύναψης δημόσιας/ων σύμβασης/ συμβάσεων με ανάδοχο/ αναδόχους. |
| 5004 | ΥΠΗΡΕΣΙΕΣ ΚΑΙ ΜΕΛΕΤΕΣ ΠΛΗΝ ΜΕΛΕΤΩΝ/ ΥΠΗΡΕΣΙΩΝ ΓΙΑ ΤΕΧΝΙΚΑ ΕΡΓΑ | | Κάθε υποέργο που το φυσικό του αντικείμενο υλοποιείται αποκλειστικά μέσω της σύναψης δημόσιας/ων σύμβασης/ων με ανάδοχο/ους και αφορά σε παροχή υπηρεσιών που δεν εμπίπτουν στην περ. 7(α) της παρ. 1 του αρ. 2 του ν.4412/2016.  *(συνέχεια)* |  |  |
| 5004 | ΥΠΗΡΕΣΙΕΣ ΚΑΙ ΜΕΛΕΤΕΣ ΠΛΗΝ ΜΕΛΕΤΩΝ/ ΥΠΗΡΕΣΙΩΝ ΓΙΑ ΤΕΧΝΙΚΑ ΕΡΓΑ | | Στις συμβάσεις υπηρεσιών περιλαμβάνονται και οι συμβάσεις παροχής συμβουλευτικών υπηρεσιών που έχουν ως αντικείμενο τον σχεδιασμό, προγραμματισμό, οργάνωση, διαχείριση, παρακολούθηση, έλεγχο και αξιολόγηση επιχειρησιακών και αναπτυξιακών προγραμμάτων και δράσεων σε όλους τους τομείς της οικονομίας, καθώς και σε οριζόντιου χαρακτήρα παρεμβάσεις, την υποστήριξη της υλοποίησής τους με τη μεταφορά της απαραίτητης τεχνογνωσίας, καθώς και την παροχή εξωγενών υπηρεσιών (outsourcing) υλοποίησης των ανωτέρω προγραμμάτων και δράσεων.  Ενδεικτικά, το φυσικό αντικείμενο περιλαμβάνει:   * οικονομικές ή κοινωνικές μελέτες, μελέτες οργάνωσης και επιχειρησιακής έρευνας, * εμπειρογνωμοσύνες/ μελέτες που δεν σχετίζονται με τεχνικό έργο, * δράσεις πληροφόρησης, δημοσιότητας, επικοινωνίας, ευαισθητοποίησης * σχέδια δράσης/διαχείρισης που δε σχετίζονται με τεχνικό έργο * κατάρτιση και πιστοποίηση δεξιοτήτων εργαζόμενων (μέσω δημόσιας σύμβασης), κλπ   Υπηρεσίες συμβούλου είτε για την διαχείριση και επίβλεψη ενός έργου είτε για την ωρίμανση και τη δημοπράτηση ενός έργου, που δεν είναι τεχνικό, και αφορούν υπηρεσίες με κωδικό CPV εκτός του Προσαρτήματος Γ του Παραρτήματος Ι του ν. 4412/2016 εντάσσονται σε αυτό το είδος υποέργου. |  |  |
| 5005 | ΕΠΙΧΟΡΗΓΗΣΗ ΓΙΑ ΕΚΤΕΛΕΣΗ ΥΠΟΕΡΓΟΥ ΜΕ ΙΔΙΑ ΜΕΣΑ | | Κάθε υποέργο που υλοποιείται από το Δικαιούχο με ίδια μέσα, εκτός των αρχαιολογικών ερευνών/ εργασιών που εντάσσονται στη διακριτή κατηγορία 5007 και εκτός των ενεργειών ΤΒ που υλοποιούνται με ίδια μέσα και εντάσσονται στην κατηγορία 5013.  Ενδεικτικά, τα υποέργα 5005 αποτελούν τα κύρια υποέργα σε πράξεις, όπως τα Κέντρα Κοινότητας, τα Κέντρα Ημερήσιας Φροντίδας Ηλικιωμένων (ΚΗΦΗ), τα Κέντρα Διημέρευσης - Ημερήσιας Φροντίδας για άτομα με αναπηρίες (ΚΔΗΦ), οι δομές παροχής βασικών αγαθών, οι δομές αστέγων και υποστήριξης γυναικών, τα Κέντρα Περιβαλλοντικής Εκπαίδευσης (ΚΠΕ), οι πράξεις για τη λειτουργία Τοπικών Ομάδων Υγείας (ΤΟΜΥ), τα ερευνητικά έργα, η επιχορήγηση φορέων η οποία δεν συνδέεται με ενέργειες ΤΒ, όπως η επιχορήγηση ΟΤΔ για στρατηγικές ΤΑΠΤΟΚ, κλπ  Συμπληρωματικές/ υποστηρικτικές δράσεις ενός έργου (οργάνωσης, δημοσιότητας, διαχείρισης, επίβλεψης, κλπ) που εκπονούνται από τον ίδιο το Δικαιούχο εντάσσονται επίσης σε αυτό το είδος υποέργου. | Με δεδομένο ότι στο πλαίσιο αυτού του υποέργου δύναται να προβλέπεται ή να έχει γίνει ανάθεση/εις δημόσιων συμβάσεων με αναδόχους (ενδεικτικά: για προμήθεια αναλώσιμων, για εξοπλισμό, για δημοσιότητα), οι συμβάσεις αυτές περιλαμβάνονται στο ΤΔΥ Είδους 5005, υπό την προϋπόθεση ότι κάθε μία έχει π/υ ≤ 60.000 ευρώ (χωρίς ΦΠΑ).  Εάν μία από αυτές τις συμβάσεις έχει π/υ > 60.000 € (χωρίς ΦΠΑ), δημιουργείται διακριτό υποέργο στο πλαίσιο της ίδιας πράξης, το οποίο εντάσσεται στο κατάλληλο είδος σύμφωνα με την 2η στήλη του πίνακα.  Οι συμβάσεις μίσθωσης έργου (που δύναται να αποτελούν μέρος του υποέργου) δεν θεωρούνται δημόσιες συμβάσεις με αναδόχους. | Ως ημερομηνία έναρξης του υποέργου θεωρείται η ημερομηνία έναρξης του φυσικού αντικειμένου του υποέργου ή η 1/1/2021, όποια ημερομηνία είναι μεταγενέστερη. |
| 5007 | ΑΡΧΑΙΟΛΟΓΙΚΕΣ ΕΡΕΥΝΕΣ/ ΕΡΓΑΣΙΕΣ ΜΕ ΙΔΙΑ ΜΕΣΑ | | Κάθε υποέργο που το φυσικό του αντικείμενο αφορά αμιγώς σε αρχαιολογικές έρευνες/εργασίες και υλοποιείται με ίδια μέσα. | Με δεδομένο ότι στο πλαίσιο αυτού του υποέργου δύναται να προβλέπεται ή να έχει γίνει ανάθεση/εις μίας ή περισσότερων δημόσιων συμβάσεων με αναδόχους (ενδεικτικά, για προμήθεια ειδικού εξοπλισμού), οι συμβάσεις αυτές περιλαμβάνονται στο ΤΔΥ για το είδος υποέργου 5007, υπό την προϋπόθεση ότι κάθε μία έχει π/υ ≤ 60.000 ευρώ (χωρίς ΦΠΑ).  Εάν μία από αυτές τις συμβάσεις έχει π/υ > 60.000 € (χωρίς ΦΠΑ), δημιουργείται διακριτό υποέργο στο πλαίσιο της ίδιας πράξης, το οποίο εντάσσεται στο κατάλληλο είδος σύμφωνα με την 2η στήλη του πίνακα. | Ως ημερομηνία έναρξης του υποέργου θεωρείται η ημερομηνία έναρξης του φυσικού αντικειμένου του υποέργου ή η 1/1/2021, όποια ημερομηνία είναι μεταγενέστερη. |

| **ΚΩΔ** | | **ΕΙΔΟΣ ΥΠΟΕΡΓΟΥ** | **ΠΕΡΙΓΡΑΦΗ ΕΙΔΟΥΣ ΥΠΟΕΡΓΟΥ** | **ΤΟ ΥΠΟΕΡΓΟ/ΤΔΥ ΔΥΝΑΤΑΙ ΝΑ ΑΝΤΙΣΤΟΙΧΕΙ ΣΕ ή ΝΑ ΠΕΡΙΛΑΜΒΑΝΕΙ**  *(πεδίο Α.9 του ΤΔΥ)* | **ΕΝΑΡΞΗ ΥΠΟΕΡΓΟΥ** |
| --- | --- | --- | --- | --- | --- |
| *[πεδίο ΣΤ.4 ΤΔΠ (επιλέγεται από λίστα τιμών στο ΟΠΣ) και Α.7 του ΤΔΥ]* | | | | *(πεδία ΣΤ.16 του ΤΔΠ και Α.15 του ΤΔΥ)* |
| 5013 | ΕΝΕΡΓΕΙΕΣ ΤΒ ΜΕ ΙΔΙΑ ΜΕΣΑ | | Κάθε Υποέργο που αφορά σε ενέργειες Τεχνικής Βοήθειας που υλοποιούνται από το Δικαιούχο με ίδια μέσα. Ενδεικτικά: μετακινήσεις, εκπαιδεύσεις, οργάνωση εκδηλώσεων, γενικά λειτουργικά έξοδα, μελέτες-εμπειρογνωμοσύνες, κ.ά. ενέργειες που είναι επιλέξιμες βάσει της ΥΑ ΤΒ και υλοποιούνται με ίδια μέσα.  Επισημαίνεται ότι υποέργα για ενέργειες ΤΒ που είναι επιλέξιμες βάσει της ΥΑ ΤΒ και γίνονται αποκλειστικάμε σύναψη δημόσιας σύμβασης/ συμβάσεων και όχι με ίδια μέσα, εντάσσονται σε ένα από τα είδη 5001, 5003, 5004. | Στο πλαίσιο ενός υποέργου είδους 5013 που υλοποιείται από τον ίδιο το δικαιούχο με ίδια μέσα, μπορεί να προβλέπεται και ανάθεση/εις δημόσιων συμβάσεων με αναδόχους. Ενδεικτικά σε *υποέργο για εκπαιδεύσεις* μπορεί να περιληφθούν συμβάσεις για υπηρεσίες εκπαίδευσης, υπηρεσίες εστίασης, δημοσιότητας, κλπ ή σε *υποέργο για γενικά λειτουργικά έξοδα* να περιληφθούν συμβάσεις για προμήθεια αναλώσιμων, κλπ.  Σε αυτές τις περιπτώσεις, το υποέργο/ΤΔΥ είδους 5013 δύναται να περιλαμβάνει δημόσιες συμβάσεις, - μία ή περισσότερες-, με την προϋπόθεση ότι καθεμία από αυτές έχει π/υ ≤ 60.000 ευρώ (χωρίς ΦΠΑ).  Εάν μία από αυτές τις συμβάσεις έχει π/υ > 60.000 € (χωρίς ΦΠΑ), δημιουργείται διακριτό υποέργο στο πλαίσιο της ίδιας πράξης, το οποίο εντάσσεται στο κατάλληλο είδος σύμφωνα με την 2η στήλη του πίνακα (5003 ή 5004). | Ως ημερομηνία έναρξης του υποέργου θεωρείται η ημερομηνία έναρξης του φυσικού αντικειμένου του υποέργου ή η 1/1/2021, όποια ημερομηνία είναι μεταγενέστερη. |
| 5008 | ΑΠΑΛΛΟΤΡΙΩΣΗ - ΑΓΟΡΑ ΕΔΑΦΙΚΩΝ ΕΚΤΑΣΕΩΝ | | Κάθε υποέργο που το φυσικό του αντικείμενο αφορά αποκλειστικά σε απαλλοτριώσεις - αγορά εδαφικών εκτάσεων, το οποίο υλοποιείται σύμφωνα με το προβλεπόμενο θεσμικό πλαίσιο/ διαδικασίες. | Δεν υλοποιείται μέσω της σύναψης δημόσιας/ων σύμβασης/ων με ανάδοχο/ους. | Ως ημερομηνία έναρξης του υποέργου θεωρείται η ημερομηνία κήρυξης απαλλοτρίωσης ή η ημερομηνία απόφασης συλλογικού οργάνου για απευθείας εξαγορά.  Σε περίπτωση προσφυγής σε υπηρεσίες ορκωτού εκτιμητή, η ημερομηνία έναρξης που θα συμπληρωθεί, μπορεί να είναι προγενέστερη της απόφασης του συλλογικού οργάνου για απευθείας εξαγορά, δεδομένου ότι η δαπάνη για τον εκτιμητή δύναται να είναι επιλέξιμη και συνήθως γίνεται πριν τη σχετική απόφαση του συλλογικού οργάνου. |
| 5009 | ΕΡΓΑΣΙΕΣ Ο.Κ.Ω. | | Κάθε υποέργο που το φυσικό του αντικείμενο αφορά σε συνδέσεις, μετατοπίσεις, κλπ δικτύων Οργανισμών Κοινής Ωφελείας (Ο.Κ.Ω.) και δεν υλοποιείται μέσω της σύναψης σύμβασης/ συμβάσεων με ανάδοχο/ αναδόχους.  Οι εργασίες καταγράφονται σε έγγραφο με το οποίο ο Οργανισμός Κοινής Ωφελείας (Ο.Κ.Ω.) δεσμεύεται ότι θα υλοποιήσει την παρέμβαση. | Δεν υλοποιείται μέσω της σύναψης δημόσιας/ων σύμβασης/ συμβάσεων με ανάδοχο/ αναδόχους.  Εάν υπάρχει ή προβλέπεται σύμβαση, το υποέργο εντάσσεται σε άλλη κατηγορία (επιλογή από τα είδη υποέργων που υλοποιούνται αποκλειστικά με σύναψη σύμβασης, σύμφωνα με τον παρόντα πίνακα). | H ημ/νία έναρξης στο έγγραφο με το οποίο δεσμεύεται ο Οργανισμός Κοινής Ωφελείας (Ο.Κ.Ω.) ότι θα υλοποιήσει την παρέμβαση. |
| 5011 | ΕΙΔΙΚΕΣ ΠΕΡΙΠΤΩΣΕΙΣ ΕΚΤ+ | | Στην κατηγορία αυτή εντάσσονται υποέργα που απαντώνται στο πεδίο παρέμβασης του ΕΚΤ+, αφορούν συνήθως σε μεγάλο πλήθος ωφελουμένων και υλοποιούνται με ειδικό θεσμικό πλαίσιο (διαφορετικό από την ανάθεση δημόσιας σύμβασης ή την υλοποίηση με ίδια μέσα).  Ενδεικτικά, υποέργα είδους 5011 είναι τα κύρια υποέργα σε:   * πράξεις που υλοποιούνται μέσω voucher (όπως η εναρμόνιση επαγγελματικής και οικογενειακής ζωής, οι επιταγές κατάρτισης για ανέργους), * δράσεις/ προγράμματα κοινωφελούς χαρακτήρα, * παρεμβάσεις στον τομέα της εκπαίδευσης, κλπ. | Το υποέργο/ΤΔΥ αυτής της κατηγορίας δεν περιλαμβάνει δημόσια σύμβαση/ συμβάσεις με ανάδοχο/ αναδόχους.  Οι συμβάσεις με εκπαιδευτικούς ή ωφελούμενους δεν είναι δημόσιες συμβάσεις.  Το πεδίο Α.9 του ΤΔΥ δεν συμπληρώνεται. | Ως ημερομηνία έναρξης του υποέργου θεωρείται η ημερομηνία έναρξης του φυσικού αντικειμένου του υποέργου ή η 1/1/2021, όποια ημερομηνία είναι μεταγενέστερη.  Ειδικά για υποέργα που στο φυσικό αντικείμενο περιλαμβάνεται πρόσκληση εκδήλωσης ενδιαφέροντος από το δικαιούχο προς φορείς ή φυσικά πρόσωπα, ως ημερομηνία έναρξης του υποέργου μπορεί να θεωρηθεί η ημερομηνία έκδοσης της σχετικής πρόσκλησης. |
| 5010 | ΤΑΜΕΙΟ ΧΑΡΤΟΦΥΛΑΚΙΟΥ | | Κάθε Υποέργο που το φυσικό του αντικείμενο αφορά σε Ταμείο Χαρτοφυλακίου. | Το υποέργο/ΤΔΥ αυτής της κατηγορίας δεν περιλαμβάνει δημόσια σύμβαση/ συμβάσεις με ανάδοχο/ αναδόχους.  Το πεδίο Α.9 του ΤΔΥ δεν συμπληρώνεται. | Ως ημερομηνία έναρξης του υποέργου θεωρείται η ημερομηνία υπογραφής της συμφωνίας χρηματοδότησης (μεταξύ της ΔΑ και του δικαιούχου/φορέα εφαρμογής του ΤΧ). |
| 5012 | ΕΝΙΣΧΥΣΕΙΣ ΕΠΙΧΕΙΡΗΜΑΤ. | | Κάθε Υποέργο που αφορά σε Ενίσχυση Επιχειρηματικότητας. | Το υποέργο/ΤΔΥ αυτής της κατηγορίας δεν περιλαμβάνει δημόσια σύμβαση/ συμβάσεις με ανάδοχο/ αναδόχους.  Το πεδίο Α.9 του ΤΔΥ δεν συμπληρώνεται. | Ως ημερομηνία έναρξης του υποέργου θεωρείται η ημερομηνία έναρξης επιλεξιμότητας δαπανών όπως αυτή αναγράφεται στην απόφαση χρηματοδότησης/ένταξης της Πράξης. |
| 5014 | ΕΙΔΙΚΕΣ ΠΕΡΙΠΤΩΣΕΙΣ ΕΤΠΑ | | Αφορά δράσεις όπως το «ΕΞΟΙΚΟΝΟΜΗΣΗ ΚΑΤ’ ΟΙΚΟΝ». | Το υποέργο/ΤΔΥ αυτής της κατηγορίας δεν περιλαμβάνει δημόσια σύμβαση/ συμβάσεις με ανάδοχο/ αναδόχους.  Το πεδίο Α.9 του ΤΔΥ δεν συμπληρώνεται. |  |